Вацлаў Бенеш Трэбізскі

Ва́цлаў Бе́неш (псеўданім — Трэ́бізскі) (, , Трэбіз (цяпер раён Кладна, Сярэднячэшскага края Чэшскай Рэспублікі) — , Марыенбад) — чэшскі пісьменнік і каталіцкі святар.

 Біяграфія 
Нарадзіўся ў сям'і краўца. Вучыўся ў гімназіі ў Сланах і Празе. Затым вывучаў багаслоўе ў Празе. У 1875 быў пасвечаны ў святары. Служыў спачатку ў прыходзе каля г. Бераўн, з 1876 — у Клецанаў каля Прагі.

Захварэў на сухоты, і нягледзячы на неаднаразовыя паездкі на курорты Еўропы, памёр падчас лячэння ў Марыенбадзе ў 1884 годзе. Цела нябожчыка было перавезена ў Прагу і пахавана на Вышаградскіх могілках.

 Творчасць 
міні|злева|200пкс|Бюст В. Б. Трэбізскага ў Клецанах
Трэбізскі — раманіст і апавядальнік, поўны любові да народа і ідэалізму. Аўтар твораў з гісторыі Чэхіі. Падобна Алаісу Ірасеку, стварыў шэраг гістарычных раманаў, якія адлюстроўваюць рух гусітаў, перыяд аўстрыйскага валадарства («цемры») і нацыянальнага адраджэння, але таксама апісваў іншыя перыяды чэшскай гісторыі ад ранніх вытокаў дзяржавы да XIX стагоддзя. Дзеянне многіх гістарычных прац Трэбізскага адбываецца ў рэгіёне, дзе нарадзіўся аўтар.

Творы пісьменніка карысталіся вялікай папулярнасцю ў чэшскім грамадстве.

 Абраная бібліяграфія 

 Раманы 
 Královna Dagmar (Гісторыя жыцця Дагмар, дачкі караля Отакара I, якая выйшла замуж за дацкага караля Вальдэмара II Пераможнага);
 Anežka Přemyslovna (Гісторыя Багеміі у часы кіравання Вацлава I);
 V podvečer pětilisté růže (Раман з эпохі імператара Рудольфа II пра заняпад славутага графскага сямейства Розенбергаў);
 Bludné duše (Раман пра вялікае паўстанне 1775 года).

 Зборнікі гістарычных апавяданняў 
 V červáncích kalicha
 V záři kalicha
 Pod doškovými střechami
 Z různých dob 
 Ze sázavských letopisů
 Z pověstí karlštejnského havrana
 Pobělohorské elegie
 Povídky starého zbrojnoše a jiné obrázky z naší minulosti

 Спасылкі 

 Václav Beneš Třebízský

Катэгорыя:Пісьменнікі Чэхіі
Катэгорыя:Пісьменнікі Аўстрыі
Катэгорыя:Чэшскамоўныя пісьменнікі
Катэгорыя:Аўтары гістарычных раманаў
Катэгорыя:Святары
Катэгорыя:Памерлі ад туберкулёзу
Катэгорыя:Пахаваныя на Вышаградскіх могілках
Катэгорыя:Памерлі ў Марыянске-Лазне